text: Ny svend scorede det hele
  21 juni 2013 kl. 11.45
  Anders Steenberg Hansen, 20 år, fik topkarakteren 12 i alle ti eksaminer, da han aflagde svendeprøve på EUC Syd i Aabenraa.
  Det er første gang, at en svend forlader skolen med så mange 12-taller.
  - Han har det ikke alene i hovedet, men også i fingrene, fortæller hans bedstefar, Poul Hansen, der stiftede familiefirmaet Padborg VVS, hvor Anders Hansen arbejder.
  Anders Hansen er ikke færdig med at fejre resultatet.
  - Jeg blev rigtig glad, og jeg havde ikke regnet med et så godt resultat, siger han.
  Den nye svend vil nu læse videre til gas- og vandmester.
  Mød Anders Hansen i TV SYD Nyheder 19.30.
  